หลวงบรรณสารประสิทธิ์ (สิทธิ โรจนวิภาต)
พระภิกษุ หลวงบรรณสารประสิทธิ์ ปรฺณสาโร ชื่อจริง สิทธิ โรจนวิภาต (นามเดิม"เนื่อง")  อดีตขุนนางและข้าราชการชาวไทย เคยดำรงตำแหน่งผู้ว่าราชการหลายจังหวัด รวมถึงได้เข้าไปดูแลรักษาในพระราชวังและคอยรับและดูแลรับใช้พระบาทสมเด็จพระปกเกล้าเจ้าอยู่หัวอยู่เสมอ

ประวัติ 
สิทธิเป็นบุตรของหลวงพิจารณาคดีราษฎร์ (สมบุญ โรจนวิภาต) และนางอั๊ว โรจนวิภาต(เกิดศร) (นางอั๊วเป็นลูกพี่ลูกน้องกับนางพิจารณาคดีราษฎร์(วรรณ โรจนวิภาต)มารดาพระยาอาชญาจักร์ (บุญมา โรจนวิภาต))  เกิดเมื่อวันพฤหัสบดีขึ้น 4 ค่ำ เดือนยี่ ปีมะโรง ตรงกับวันที่ 22 ธันวาคม พ.ศ. 2435 ที่จังหวัดอ่างทอง มีพี่น้องรวม 8 คน
 พระยาอาชญาจักร์ (บุญมา โรจนวิภาต)
 นางถนอม สุขีโมกข์
 นายสวัสดิ์ โรจนวิภาต
 ร้อยตำรวจเอก ชั้น โรจนวิภาต
 พระชัยปริญญา (เชื้อ โรจนวิภาต) พันธุสมบุญ
 ร้อยตรี สุวรรณ โรจนวิภาต
 นายจำรัส โรจนวิภาต
 นายพ่วง โรจนวิภาต

การศึกษา 
ท่านได้รับเบื้องต้นที่จังหวัดตัวอย่างกรุงเก่าฯ (จังหวัดพระนครศรีอยุธยา) ต่อมาบิดาได้ส่งเข้าเรียนที่กรุงเทพฯที่โรงเรียนวัดเบญจมบพิตร (โรงเรียนมัธยมวัดเบญจมบพิตรในปัจจุบัน) สอบไล่วิชาปกครองชั้นสำรองปลัดอำเภอ ได้ที่ 1 ต่อมาได้เรียนวิชากฎหมายและ สอบไล่เนติบัณฑิตไทย

รับราชการ 

เมื่อพระยาบรรหารทัณฑกิจ (ลำใย โรจนวิภาต) รับราชการเป็นผู้ช่วยอธิบดีกรมราชทัณฑ์ได้เอาตัวหลวงบรรณสารประสิทธิ์มาใช้สอยใกล้ชิดและได้ฝากให้รับราชการในกระทรวงนครบาล 
 พ.ศ. 2460 - รองสารวัตรอำเภอขลุง จังหวัดจันทบุรี
 พ.ศ. 2461 - ปลัดอำเภอท่าใหม่ จังหวัดจันทบุรี
 พ.ศ. 2462 - ปลัดอำเภอขลุง จังหวัดจันทบุรี
 พ.ศ. 2469 - พนักงานอัยการ กรมอัยการ
 พ.ศ. 2470 - อัยการจังหวัดชลบุรี
 พ.ศ. 2471 - ปลัดกรมทะเบียน กรมพลำภังค์
 พ.ศ. 2475 - ผู้ตรวจการเรือนจำ
 พ.ศ. 2477 - รักษาการหัวหน้ากองทะเบียน และกองทัณฑวิทยา
 พ.ศ. 2478 - หัวหน้ากองทัณฑวิทยา กรมราชทัณฑ์
 พ.ศ. 2478 - ข้าหลวงประจำจังหวัดนครนายก
 พ.ศ. 2482 - ข้าหลวงประจำจังหวัดบุรีรัมย์
 พ.ศ. 2486 - ผู้ว่าราชการจังหวัดอ่างทอง
ต่อมาท่านได้ลาออกจากราชการ เพราะรับราชการนาน

ปัจฉิมวัย 
ภายหลังที่ได้ได้ลาออกจากราชการแล้ว หลวงบรรณสารประสิทธิ์ ได้พิจารณาเห็นว่าถ้าไปอุปสมบทแล้ว จะทำให้ความเป็นอยู่ในชีวิตสงบราบรื่น จึงได้อุปสมบท ณ วัดเบ็ญจมบพิตร เมื่อ 6 กรกฎาคม พ.ศ. 2490 และระหว่าง 2-3 ปีที่แล้วมา พระภิกษุหลวงบรรณสารประสิทธิ์ได้อาพาธ ซึ่งเป็นไปตามวาระของผู้มีอายุสูง อาการหนักบ้าง จนถึงแก่มรณภาพเมื่อวันที่ 12 ธันวาคม 2513 เวลาประมาณ 04.00 น. ด้วยโรคหัวใจ รวมอายุได้ 74 ปีเศษ

ครอบครัว 
หลวงบรรณสารประสิทธิ์ มีบุตรธิดาต่างมารดากันรวม 6 คน
 นางสุรี จารุศร
 นายสุทัน โรจนวิภาต
 นายสุธี โรจนวิภาต
 นางสุนทรี พิทักษ์ราษฎร์
 นายประหยัด โรจนวิภาต
 นางสาวทรัพย์สิริ โรจนวิภาต

ยศและบรรดาศักดิ์ 
 23 พฤศจิกายน พ.ศ. 2469 - รองอำมาตย์ตรี
 7 พฤศจิกายน พ.ศ. 2471 - รองอำมาตย์โท
 7 พฤศจิกายน พ.ศ. 2472 - หลวงบรรณสารประสิทธิ์ ถือศักดินา ๖๐๐
 7 พฤศจิกายน พ.ศ. 2473 - รองอำมาตย์เอก

เครื่องราชอิสริยาภรณ์

อ้างอิง

แหล่งข้อมูลอื่น 
บรรณสารประสิทธิ์ (หลวง). ที่ระลึกในงานพระราชทานเพลิงศพ พระภิกษุ หลวงบรรณสารประสิทธิ์ ปรฺณสาโร (สิทธิ โรจนวิภาต). พระนคร :โรงพิมพ์ประจักษ์การพิมพ์, 2513

บุคคลจากจังหวัดอ่างทอง‎‎
ข้าราชการพลเรือนชาวไทย
บรรดาศักดิ์ชั้นหลวง
บุคคลจากโรงเรียนมัธยมวัดเบญจมบพิตร
ผู้ว่าราชการจังหวัดบุรีรัมย์
ผู้ว่าราชการจังหวัดนครนายก
ผู้ว่าราชการจังหวัดอ่างทอง